कंपनी में ही जीवन साथी ढूंढ सकेंगे कर्मचारी
Indian Oil launched matrimonial portal for its employees, इंडियन ऑयल ने शुरू किया मैट्रिमोनियल पोर्टल
इंडियन ऑयल कॉर्पोरेशन (IOC) ने अपने कर्मचारियों की मैचमेकिंग का जिम्मा खुद उठा लिया है। दरअसल, कंपनी ने जनवरी 2023 में एक मैट्रिमोनियल पोर्टल शुरू किया है। जिससे कंपनी में काम करने वाले लोग यही काम करने वाले लोगों में अपना जीवन साथी चुन सकें। कंपनी की यह कोशिश सफल भी होती नजर आ रही है। 24 फरवरी को इस सर्विस के जरिए कंपनी के दो कर्मचारियों ने शादी की है।
फरवरी में पहले कपल ने शादी की
इंडियन ऑयल की इस नई सर्विस का नाम IOCians2gether है। इस सर्विस के जरिए कंपनी के दो कर्मचारी सीमा यादव और तरुण बंसल मिले। हाल ही में उन्होंने शादी भी कर ली है। सीमा और तरुण कंपनी की नई सर्विस के जरिए शादी करने वाला पहला कपल है। इस शादी ने IOC के चेयरमैन और मैनेजिंग डायरेक्टर श्रीकांत माधव वैद्या भी शामिल हुए। उन्होंने सोशल मीडिया पर शादी की तस्वीर भी शेयर की है, जिसे लोग खूब पसंद कर रहे हैं।
श्रीकांत ने सोशल मीडिया पर कपल की शादी की फोटो शेयर करते हुए लिखा कि मैं तरुण और सीमा के मिलन को देखकर बहुत रोमांचित था। हमारे प्लेटफॉर्म 'IOCians2gether' के जरिए अपना जीवनसाथी पाने वाला यह पहला कपल है। आपको जीवन भर खुशियों की कामना।
सोशल मीडिया पर यूजर्स ने उठाए सवाल
सीमा और तरुण पिछले पांच साल से कंपनी के रिसर्च और डेवलपमेंट डिपार्टमेंट में काम करते हैं। मैट्रिमोनियल पोर्टल के लॉन्च होने के बाद इनकी मुलाकात हुई। फिर अगले ही महीने दोनों शादी के बंधन में बंध गए। हालांकि सोशल मीडिया पर कुछ यूजर्स कह रहे हैं कि कपल ने पहले ही शादी की प्लानिंग की होगी। यह शादी मैट्रिमोनियल पोर्टल को प्रमोट करने के लिए किया गया।